NaiveNeuron/SloPal huggingface dataset:
Matovič, Igor, podpredseda vlády a minister financií SR (2022-05-25):
Ďakujem pekne. Vážený pán predsedajúci, kolegovia, kolegyne, myslím, že teraz nás tu bude ešte menej ako pri, pri potravinách. Prekladám návrh zákona, ktorým sa mení a dopĺňa zákon 371/2014 o riešení krízových situácií na finančnom trhu. Cieľom návrhu zákona je najmä implementácia požiadaviek nariadenia Európskeho parlamentu a Rady (EÚ) 2021/23 o rámci na ozdravenie a riešenie krízových situácií centrálnych protistrán. Centrálna protistrana je protistrana na zabezpečenie zúčtovania a vyrovnania obchodov s derivátmi, avšak v Slovenskej republike v súčasnosti nepôsobí žiadna centrálna protistrana. Podľa uvedeného nariadenia je potrebné určiť orgán pre riešenie krízových situácií centrálnych protistrán, ktorý bude splnomocnený uplatňovať nástroje riešenia krízových situácií a vykonávať príslušné právomoci, ktorým v Slovenskej republike bude Rada pre riešenie krízových situácií, ktorá je v súčasnosti už zriadená pre bankový sektor a pôsobí v rámci Národnej banky Slovenskej. V tejto súvislosti sa navzájom návrhom zákona rozširujú právomoci už existujúcej Rady pre riešenie krízových situácií, ktorá bude oprávnená schvaľovať napríklad aj ozdravné plány centrálnych protistrán. Súčasťou návrhu zákona je aj novela zákona 429 o burze cenných papierov, ktorá upravuje proces pozastavovania a obchodovania v rámci rezolučného procesu. Upravuje tiež podmienky pre prijatie cenných papierov na trhy burzy cenných papierov s cieľom diferencovať prijímanie akcií a dlhopisov, aby sa lepšie zohľadnili ich špecifiká. Ruší povinné predkladanie zoznamu akcionárov burzy cenných papierov Ministerstva financií Slovenskej republiky. Do zákona o kolektívnom investovaní sa ďalej transponuje delegovaná smernica. Pokiaľ ide o faktory udržateľnosti obdobne ako v prípade zákona o cenných papierov transponuje sa aj smernica 2261/2021, ktorá prináša odstránenie doterajšej duplicity pri predkladaní dokumentov s kľúčovými informáciami pre investorov. A neprofesionálni investori tak už nebudú dostávať dva dokumenty obsahujúce tie isté informácie týkajúce sa toho istého finančného produktu a v nadväznosti na balík opatrení na uľahčenie podnikateľskej činnosti, tzv. kilečko 2.0, sa umožňuje za určitých podmienok investovať do fondov určených pre profesionálnych investorov aj kvalifikovaným investorom investovanie s minimálnou výškou investície 100-tisíc eur, čím sa zavádza obdoba konceptu tzv. family and friends fondov pôsobiacich v zahraničí. Dovoľujem si vás týmto požiadať o prerokovanie návrhu. Ďakujem za pozornosť.
Blanár, Juraj, podpredseda NR SR (2023-05-24):
Otváram všeobecnú rozpravu, do ktorej som neobdržal písomnú prihlášku. Pýtam sa, teda kto má záujem sa prihlásiť ústne do rozpravy, môže tak urobiť teraz. Pán poslanec Drdul ako jediný, uzatváram možnosť prihlásiť sa do rozpravy. Pán poslanec Drdul, máte slovo.
P. Paška, predseda NR SR: (2007-12-05):
(Hlasovanie.) 139 prítomných, 78 za, 40 proti, 21 sa zdržalo. Návrh pani poslankyne Sániovej sme schválili.
Šeliga Juraj, podpredseda NR SR (2021-03-18):
Ja nechcem vstupovať do tejto diskusie.
Bugár, Béla, podpredseda NR SR (2019-06-21):
Ďakujem za slovo. Pán poslanec Marosz je jediný, ktorý sa prihlásil s faktickou. Nech sa páči.
Glváč, Martin, podpredseda NR SR (2018-05-10):
Vážené panie poslankyne, vážení páni poslanci, poprosím, poprosím o kľud v sále. Procedurálny návrh, pani poslankyňa Irén Sárközy.
Martinák, Ľuboš, poslanec NR SR (2013-12-11):
Ďakujem za slovo. Pán poslanec profesor Huba, úplne s vami súhlasím, že sa má les a celkové hospodárenie v ňom porovnávať s tým, laicky povedané, koľko pribudne drevnej hmoty a koľko jej ubudne, aby mohlo to byť trvale udržateľné hospodárenie, aj ekologická rovnováha. Je to čistá pravda. Ale z vášho vystúpenia usudzujem, že ste si skutočne nevšimli, že v roku 2005 bola zásoba dreva na Slovensku v lesných porastoch 439 mil. kubíkov a v roku 2012, to je za osem rokov, to bolo 472 mil. kubíkov. To je nárast o 33 mil. kubíkov. Preto som do určitej miery ako lesník z praxe a hovorím za poriadnych lesníkov, ktorých sa to týka, že neobstojí všeobecný výraz z vašich úst, pán profesor, drancovanie v našich lesoch, ktoré ste vyslovili ešte pred tým listom. Veď keď viete o takom drancovaní, určite ho máte dať orgánom činným v trestnom konaní alebo orgánom štátnej správy, ktoré by to určite prijali, o to viac, že ste poslanec Národnej rady Slovenskej republiky. O mimoprodukčnej funkcii lesa každý z nás vie. Čiže ja odmietam výraz všeobecné drancovanie v našich lesoch. Ide sa na spôsob podrastový, 37 % prirodzeného zmladenia dokonca na spôsob jednotlivo, skupinový výberkový spôsob hospodárenia, zdalo by sa, že to je nóvum, nie, je to metóda stará minimálne 70 rokov v našich lesoch. (Potlesk.)
Blaha, Ľuboš, podpredseda NR SR (2024-02-13):
Na vaše vystúpenie, pán poslanec, neevidujem žiadnu faktickú poznámku. Bol ste jediný prihlásený do písomnej rozpravy. Pýtam sa, či sa chce niekto prihlásiť do rozpravy ústne. Dvaja páni poslanci, pán poslanec Igor Šimko a pán poslanec Alojz Hlina. Dávam slovo pánovi poslancovi Igorovi Šimkovi, nech sa páči.
Figeľ, Ján, podpredseda NR SR (2015-09-24):
Ďakujem pekne. To bol posledný rečník v rozprave. Vyhlasujem týmto rozpravu za skončenú. Pán navrhovateľ, chcete sa vyjadriť? Nie je tomu tak. Pani spravodajkyňa? Takisto. Prerušujem rokovanie o tomto bode programu. A teraz pristúpime k prvému čítaniu o vládnom návrhu zákona o európskom ochrannom príkaze v trestných veciach a o zmene a doplnení niektorých zákonov . Tento vládny návrh zákona je uvedený ako tlač 1630. Návrh na jeho pridelenie na prerokovanie výborom je v rozhodnutí č. 1647. Evidentne budeme musieť chvíľu počkať na predkladateľa; už sa objavil. Takže pán minister Tomáš Borec predloží vládny návrh zákona na rokovanie. Nech sa páči.
Bugár, Béla, podpredseda NR SR (2011-09-13):
Pán poslanec Viskupič.
Laššáková, Jana, podpredsedníčka NR SR (2015-11-11):
Teraz dávam možnosť prihlásiť sa do rozpravy ústne. Nikto sa nehlási do rozpravy ústne. Vyhlasujem rozpravu za skončenú. Pán minister, chcete zaujať stanovisko? (Reakcia navrhovateľa.) Áno, nech sa páči, máte slovo.
Vitteková, Anna, poslankyňa NR SR (2012-04-04):
Sľubujem. (Potlesk.)
Halák, Róbert, poslanec NR SR (2021-11-24):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavný právny výbo... Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022. Vážený pán predsedajúci, ďakujem, skončil som. Prosím, otvorte rozpravu.
Glváč, Martin, podpredseda NR SR (2018-10-18):
Pán poslanec Dostál.
Jurinová, Erika, podpredsedníčka NR SR (2012-06-21):
S faktickými poznámkami traja poslanci. Uzatváram možnosť faktických poznámok, dvaja. Pán poslanec Sulík.
Figeľ, Ján, podpredseda NR SR (2013-04-16):
S ďalšou faktickou Viera Tomanová.
Glváč, Martin, podpredseda NR SR (2018-02-13):
S faktickými poznámkami traja poslanci. Končím možnosť prihlásiť sa. Pán poslanec Mazurek.
Raši, Richard, poslanec NR SR (2015-04-24):
Začnem od konca. Vážená pani poslankyňa, naozaj tá Radičovej vláda bola sila, ale, samozrejme (reakcia z pléna), samozrejme, spomenul som aj Dzurindovu vládu, lebo tá tej sile, ktorú ona potom v tom ťahu sprivatizovať všetko štátne, tak tam jej nabila druhá Dzurindova vláda, takže, ale bola to sila a sme radi, že tá sila je už nenávratne preč. Pán poslanec Kadúc, súhlasím s vami. Naozaj mal by tento priestor byť využívaný na konštruktívne návrhy riešení, chcel by som vás ale poprosiť, lebo vy ste naozaj seriózny človek, aby ste to povedali svojmu šéfovi, ktorý si tu v tej taške zabudol pyžamo (smiech v sále), keď tu robil vystúpenie, lebo ten ani zmienku konštruktívnosti. Bolo to osočovanie, napádanie a klamanie, klamanie, klamanie. Ja súhlasím s vami, že malo by to byť oveľa serióznejšie, a verím, že tento váš, neviem, ako sa volá, sa tiež tak začne správať. Pán poslanec Uhliarik, na zopakovanie. Ja som vo svojom príhovore žiadnu schránku nespomenul, ale asi trafená hus zagágala a ste sa ozvali. Ale opäť pripomínam jednu vec. Nahrávka, ktorá tu odznela, bola autentická, vaša, tam už trestné išlo, pokiaľ mám informáciu. A rád by som zopakoval pár dátumov, najmä, Štefan, počúvaj: 2. november 2011 – podpis pána ministra Uhliarika, prenájom CT prístroja pre nemocnicu Svidník za 1,75 mil. eur. 18. október 2011 – prenájom prístrojov na rehabilitáciu za 800-tisíc eur za 21 mesiacov. 2. 10. 2012 – prenájom, pokus našťastie sa zastavil, strojov na cvičenie za 890-tisíc eur, a to je tam, kde boli tie bicykle na štyri dni za 30-tisíc eur. Takže, bohužiaľ, našťastie sa, teda našťastie sa to podarilo zastaviť, ale toto je realita, kde podpisy figurujú. Ďakujem veľmi pekne ešte raz všetkým. (Potlesk.)
Danko, Andrej, predseda NR SR (2016-12-01):
Ďakujem. Pán poslanec Martin Nemky.
B. Bugár, podpredseda NR SR: (2001-09-07):
J. Langoš, poslanec: Ďakujem pekne. Dámy a páni, zákonnou úpravou a pravidlami vydanými na jej základe o autorizovaných elektrotechnikoch, autorizovaných elektrotechnických inžinieroch sa umožní zvyšovanie profesionalizácie činností v elektrotechnike a odbúra sa zaťaženosť štátneho aparátu vo vzťahu k činnostiam v elektrotechnike. Ďakujem za pozornosť.
Sulík, Richard, predseda NR SR (2011-05-24):
Pán poslanec Čaplovič bude reagovať na faktické poznámky.
V. Palko, poslanec: (2008-10-28):
A keď sa pýtate, že tento legislatívny návrh bol toľkokrát zamietnutý, prečo to znova navrhujeme. Tak zase ste zle počúvali v piatok, pani poslankyňa. Vy máte problém porozumieť hovorenému textu. Ja vám to zopakujem. Tu máte rozhodnutie krajského súdu z mája tohto roku, Krajského súdu v Bratislave, kde krajský súd skonštatoval o tom vulgárnom rozhovore medzi vaším chránencom Ivanom Lexom a vaším bývalým ministrom vnútra Ľudovítom Hudekom. Tento súd krajský skonštatoval, že: „Predmetom tohto rozhovoru bolo o. i. nezákonné zasahovanie ministra vnútra Hudeka do vyšetrovania trestného činu zavlečenia Michala Kováča mladšieho do cudziny.“ Vážená pani poslankyňa, toto je istá nová udalosť, istá inovačná záležitosť, prečo si myslíme, že treba sa tejto záležitosti venovať znova.
Jurinová, Erika, podpredsedníčka NR SR (2014-10-14):
Pán poslanec, na vaše vystúpenie chcú reagovať dvaja páni poslanci. Uzatváram možnosť prihlásiť sa s faktickou poznámkou. Traja? Traja páni poslanci, štyria páni poslanci. Uzatváram možnosť prihlásiť sa. Posledný je teda pán poslanec Kuffa. Dávam slovo pánovi poslancovi Jurzycovi. Nech sa páči.
Ledecký, Vladimír, poslanec NR SR (2023-03-16):
Vážený pán predseda, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci, o podmienkach výkonu niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov, tlač 1358. Národná rada Slovenskej republiky uznesením č. 217 zo 14. februára 2023 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona, tlač 1358, prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky vyplýva jeden pozmeňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť a spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 258 zo 14. marca 2023. Týmto uznesením ma výbor zároveň poveril, aby som na schôdzi Národnej rady Slovenskej republiky pri prerokovaní predmetného návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predseda, prosím, otvorte rozpravu.
Zelník, Štefan, poslanec NR SR (2017-12-06):
Ďakujem pekne za slovo. Nuž, musíme si povedať, že čo je cieľom toho príspevku, ktorý dostanú zo zdravotných poisťovní. Cieľom by malo byť, lebo je to naozaj pravda, že sú tam ľudia, ktorí sú prestarelí, ľudia, ktorí sú imobilní, a tá pozornosť alebo tá starostlivosť by sa mala zásadným spôsobom zlepšiť. Ale nemalo by to skončiť iba tým, že takéto zariadenie dostane príspevok a fajn, sme radi. Čiže ja si myslím, že to je veľmi dobré, že ministerstvo zdravotníctva zadefinovalo aj podmienky, za akých tento príspevok môže čerpať, pretože neviem si predstaviť prevenciu dekubitov na normálnej posteli. Teda musia tam byť polohovateľné postele, musia tam byť tie dekubitárne matrace a tak ďalej a tak ďalej, teda nejaké materiálno-technické a personálne vybavenie tam rozhodne musí byť. Tak ako to musí spĺňať, poviem, bežná ambulancia alebo operačný sál, tak takisto aj toto by malo spĺňať. Ale ja vidím iný problém. Ja súhlasím s vami, že naozaj o týchto ľudí sa treba postarať. Ale tu ide o peniaze, tu musí byť spoločný záujem ministerstva práce, sociálnych vecí a ministerstva zdravotníctva. Ide o zdroje. V zahraničí napríklad je vytvorená tzv. ošetrovateľská, ošetrovateľské poistenie, kedy platí pol percenta občan, pol percenta platí štát. Treba vytvoriť zdroje, povedať, že, viete, zazmluvníte všetky postele a nech to zaplatí zdravotná poisťovňa, nuž, nutne nám tie peniaze budú chýbať v ústavnej, ale aj v starostlivosti ambulantnej. Takže de facto sa jedná o peniaze, a to, že to ide z rozpočtu zdravotných poisťovní, osobne nie som z toho nadšený, nieže nechcem dopriať týmto ľuďom, ale treba túto vec vyriešiť systémovo. A myslím si, že takáto, takéto financie by mali ísť napriamo z rozpočtu, zo štátneho... (Prerušenie vystúpenia časomerom.)
Laššáková, Jana, doterajšia podpredsedníčka NR SR (2016-03-23):
Pán poslanec Vojtech Ferencz.
Jarjabek, Dušan, poslanec NR SR (2011-07-07):
Ďakujem za slovo, pán predsedajúci. Mne je ľúto, že takáto debata, proste táto debata o takomto zákone, ktorý mohol prebehnúť úplne štandardne, sa dostala až do takejto situácie. Podľa môjho názoru úplne zbytočne, úplne zbytočne sa tu rozvášnili mnohí tí, ktorí predkladali tento návrh zákona preto, lebo ho naozaj, ako sa v závere ukázalo, predkladali v rozpore s rokovacím poriadkom, čo odsúhlasil aj tento parlament. A ja sa len budem veľmi tešiť, keď v budúcnosti nebudeme musieť hovoriť, že modrý boľševizmus je nesmrteľný. A to prajem nám všetkým. Ďakujem za pozornosť.
Hrnčiar, Andrej, podpredseda NR SR (2018-11-28):
Ďakujem. Dve faktické poznámky na pána poslanca, ktorými začneme zajtra ráno o 9.00 hodine. Týmto pádom končím dnešný rokovací deň. Pekný večer. (Prerušenie rokovania o 20.00 hodine.)
Žiga, Peter, podpredseda NR SR (2024-09-25):
Pán poslanec Pročko.
Janckulík, Igor, poslanec NR SR (2019-06-27):
Ďakujem, pán minister, za odpoveď a držím palce, aby sa stihli tieto mosty všetky opraviť do konca volebného obdobia. Ďakujem ešte raz.
Karahuta, Jaroslav, poslanec NR SR (2020-11-27):
Ďakujem za slovo, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žitňanská, Jana, poslankyňa NR SR (2023-06-21):
Ďakujem veľmi pekne. Na mňa sa tiež obrátili mnohí zamestnávatelia, resp. mnohí predstavitelia sociálnych podnikov, ktorí, žiaľ, kvôli tejto nejasnej úprave boli vystavení tomu, že najskôr dostali vyrovnávací príspevok, potom boli vyzvaní k tomu, aby ho vrátili, pretože nespĺňali ako keby literu zákona. Ja som veľmi rada, že sa nám to podarilo dotiahnuť do tejto podoby pozmeňujúceho návrhu, hoci už potom metodické usmernenia vo vzťahu k úradom práce išli v zmysle, aby títo ľudia neboli vyčleňovaní alebo teda aby neskončili na ulici, tak ako ste spomínali. Takže som rada, že sa nám to podarilo, alebo teda sa nám to podarí opraviť, aby sme nenechali v neistote sociálne podniky. A tak ako si myslím, že všetci ako tu sedíme v tejto rokovacej sále, chceme pomáhať aj ľuďom so zdravotným znevýhodnením, aby našli uplatnenie, tak aby sme naozaj boli aj dôslední v našich krokoch. A taká prosba aj do budúcnosti, aby aj naďalej tieto podniky sa podporovali, aby sa lepšie využívali aj európske finančné zdroje na podporu sociálnej ekonomiky, pretože naozaj je to obrovská pomoc pre ľudí, ktorí sa ťažko zamestnávajú na otvorenom trhu práce. Ďakujem.
Laššáková, Jana, podpredsedníčka NR SR (2014-11-09):
Pán poslanec Martvoň.
Dostál, Ondrej, poslanec NR SR (2023-03-31):
Pán poslanec Baránik, ja by som ti chcel zložiť poklonu, lebo účinok tvojho vystúpenia je ohromujúci, niektorí poslanci, ktorí včera kládli otázku, že čo je to pravda, či nejaká pravda vôbec existuje a kto rozhodne, čo je to pravda, pod vplyvom tvojich slov sú schopní dnes hovoriť, že novinári by mali písať pravdu a je im úplne jasné, čo je tá pravda. To málokomu sa podarí, aj keď vlastne aj pánovi predkladateľovi sa podarilo svojimi dvoma návrhmi potvrdiť opodstatnenosť témy, s ktorou, s ktorou prichádza, pretože vyvolala také reakcie, že, že áno, áno, je to problém, je problém ako politici reagujú na novinárov, samozrejme, že nielen politici, ale častokrát aj ich fanúšikovia, ktorí ich v tomto nasledujú, ale vnímam ten problém veľmi podobne, ako pán poslanec Baránik hovoril vo svojom, vo svojom vystúpení, lebo áno, môžme sa sporiť, či písať pravdu, alebo kritizovať a aký je medzitým rozdiel, úlohou novinárov je informovať, úlohou novinárov a právom novinárov je vyjadrovať názor na to, čo sa, čo sa deje, upozorňovať na veci, ktoré vidia ako problematické a častokrát, samozrejme, že novinári vidia veci ako problematické aj také, ktoré sa politikom zdajú, že problém nie sú, ale to neznamená, že problém, problémom nie sú a problém je práve to, akým spôsobom politici reagujú. Lebo áno, každému politikovi sa niekedy nepáči, čo o ňom novinári napíšu, otázka je, akým spôsobom reaguje. Zažili sme tu mečiarizmus s jeho, s jeho vulgárnosťou, potom to chvíľu vyzeralo kultivovanejšie, ale už sme opäť tam, už sme opäť v tých vulgárnych, primitívnych, agresívnych reakciách zo strany politikov.
Blahová, Natália, poslankyňa NR SR (2017-02-09):
Ďakujem. Ďakujem, pani kolegyňa, že si povedala to, čo si povedala, lebo naozaj v skratke zhrnuté, a ako aj vidíme dnes v pléne, na obhajobu, obhajobu zneužívania detí tu zostali a hlásia sa o slovo práve tí poslanci, ktorí si urobili zo sociálnej sféry jeden veľký tunel, jeden veľký džob. Pani Vaľová, ktorá tunelovala eurofondy tým, že tvrdila, že pod svojím senníkom na svojej záhrade pestuje hlivu, nás bude presviedčať o tom, že toto je v poriadku. Tie eurofondy, ktoré mali ísť práve tým Rómom, práve tým ľuďom, ktorí na ne čakali a ktorí potrebovali zmeny, tak ona za ne pestovala pod senníkom hlivu! A, pani Vaľová, vy nám nehovorte o korumpovaní Rómov, lebo vy ste ich doviedli do obludných rozmerov, a kostoly, ktoré stoja... (Reakcie z pléna a prerušenie vystúpenia predsedajúcim.)
Paška, Pavol, predseda NR SR (2013-10-17):
Ďakujem pekne. Vyhlasujem prestávku do 11.33 hod. a budeme pokračovať v rokovaní. (Prestávka.) (Po prestávke.)
Šeliga, Juraj, podpredseda NR SR (2021-03-18):
Ďakujem pekne. Pán poslanec sa chce dopýtať. Poprosím o trošku stíšenie. Pán poslanec, nech sa páči.
Pellegrini, Peter, podpredseda NR SR (2020-04-22):
S reakciou na faktické poznámky pán podpredseda Grendel.
Glváč, Martin, podpredseda NR SR (2017-12-06):
Pán poslanec Blaha.
V. Veteška, podpredseda NR SR: (2004-03-10):
K. Mitrík, poslanec: Ďakujem pekne. Vážený pán kolega, iste dobre viete, že dvadsaťpäť rokov, alebo teda keď neviete, vám pripomeniem, dvadsaťpäť rokov som pracoval v poľnohospodárskej prvovýrobe, pracoval som dokonca aj ako predseda družstva, nechválim sa tým. Odkedy ma nohy zažali nosiť, motal som sa po hospodárskom dvore, o tej poľnohospodárskej výrobe tiež niečo viem, nechcem teda nejako zvlášť reagovať na vaše vystúpenie, ale jedna vec ma trošku tak zamrzela, keď ste hovorili, že pán Ondriaš mal čistú pravdu. Grafy sú už dnes štatistikou, tie grafy už dnes nemôže nikto zmeniť, ale ako sme tvorili výnosy, ako sme tvorili produkciu mlieka, o tom by som tu  mohol veľa hovoriť, že to boli direktívne stanovené úlohy a kŕmili sme počas žatvy alebo v začínajúcej žatve to, čo ešte ani na sýpku neprišlo, len aby OV KSS mal splnenú úlohu, že sme mali 40-metrákové výnosy. Mal som tú česť byť vedúcim farmy 600 kusov dojníc, kde sme vytvorili koncentračný tábor pre tieto zvieratá, a aby sme splnili úlohy, aby nás neprepustili z práce, tak sme kupovali odstredené mlieko a liali do nadojeného mlieka, aby sme tým zabezpečovali produkciu, a dnes sa týmito grafmi aj chválime. Čiže nehovorím, že prvovýroba bola zlá, pretože by som do vlastného hniezda sypal popol, ale treba povedať aj tie skutočnosti, že za akých nákladov sme vyrábali, keď v našom poľnohospodárskom podniku na 100 korún trhovej produkcie sme brali 80 korún dotácií. Čiže o tom dnes nikto nehovorí, že poľnohospodárstvo zabezpečovalo dostatočnosť potravín pre krajinu, ale na druhej strane nebolo všetko zdravé v tomto poľnohospodárstve.
Jurinová, Erika, podpredsedníčka NR SR (2014-09-24):
Pán poslanec Hudacký.
Kuffa, Štefan, poslanec NR SR (2013-05-21):
Ďakujem za diškurz do našich miest a obcí. Bolo to veľmi poučné. Chcem mu za to poďakovať. Chcem poukázať na jeden z rozmerov, ktorý je veľmi dobre a dôverne známy. Zle urobená protidrogová prednáška je veľakrát dobrým návodom, ako začať alebo možno ako užívať drogy. Myslím si, že to, čo poukázal tuná kolega Hlina na kolegu Poliačika, ja som to tiež nedopovedal v tej svojej rozprave, ale nemali by sme tu robiť takú reklamu drogám a vôbec nie už v pléne Národnej rady. Nie je to vhodné miesto na to, ani nijaké iné miesto nie je na to vhodné. Ak kohokoľvek z nás, ktorúkoľvek našu rodinu postihne takáto pliaga, tak je tu urputný boj veľakrát o život mladého človeka. Môže to byť, samozrejme, človek aj v stredne dospelom veku. Hocikomu sa to môže stať. Zaujímavý pohľad je tuná už, ešte návrh zákona je stále len v pléne Národnej rady a každý máme iný pohľad na návrh tohto zákona, Trestného zákona. No ja sa pýtam, ako si ho budú vysvetľovať občania, ako si to budú vysvetľovať potom samotní sudcovia, ako budú v tejto veci konať. A pán kolega keď spomenul tu divných ľudí na divných autách, ktorí distribuujú drogy pred krčmami, na diskotékach a neviem kde všade. Bolo to také inšpiratívne aj pre mňa. Ak o tom vieme a je všeobecne to známe, tak, páni ministri, treba konať. Týchto divných ľudí treba vychytať, zavrieť ich do basy a nech nie sú tuná dílermi drog. Ďakujem pekne.
Zmajkovičová, Renáta, podpredsedníčka NR SR (2013-06-26):
S reakciou pán poslanec Mičovský.
P. Hrušovský, podpredseda NR SR: (2002-03-20):
(Hlasovanie.) 118 prítomných, 112 za, 1 proti, 3 zdržali sa, 2 nehlasovali. Panie poslankyne, páni poslanci, konštatujem, že navrhované uznesenie sme schválili. Ešte nám zostáva hlasovať o návrhu, ktorý predniesol na začiatok dnešného rokovacieho dňa pán poslanec Brocka, ktorý odporúča zmeniť poradie prerokúvaných bodov, tak ako ho uviedol na začiatku svojho návrhu. Prosím, prezentujme sa a hlasujme o návrhu pána poslanca Brocku stanoviť deň prerokúvania bodov 12 a 14 na 4. apríla. Hlasujeme, páni poslanci. (Hlasovanie.) 78 prítomných, 77 za, 1 nehlasoval. Návrh sme schválili. Pán poslanec Muránsky sa hlási.
Paška, Pavol, predseda NR SR (2013-05-29):
Hlasujeme. (Hlasovanie.) 141 prítomných, 102 za, 1 proti, 38 sa zdržalo. Návrh uznesenia sme schválili. Pán poslanec Puci uvedie hlasovanie o uznesení k výročnej správe Slovenského pozemkového fondu za rok 2012 (tlač 464). Nech sa páči.
B. Bugár, podpredseda NR SR: (2005-06-30):
Pani poslankyňa, ak chcete mať doplňujúcu otázku, tak by ste mali stlačiť také malé tlačidlo. Nech sa páči. D. Štrofová, poslankyňa: Ospravedlňujem sa, pán predsedajúci, zabudla som. Ďakujem, pán premiér, za odpoveď. Myslím si, že ozaj vás mrzí táto vec. Nie som si úplne istá, že môžete povedať za pána ministra, že ho mrzí, že dopadli maturity tak, ako dopadli, lebo v jeho vyjadreniach takéto poľutovanie zatiaľ nezaznelo. Musím povedať, že naozaj reforma v školstve bola potrebná, bola potrebná, ale správne načasovaná a myslím si, že bola predčasne spustená. Moja otázka, teda ešte doplňujúca, bude znieť tak, že tie neštandardné udalosti, ktoré nastali, viedli k tomu, že boli naozaj výsledky maturitných skúšok veľmi zlé alebo horšie v porovnaní s tými minuloročnými. Nemyslíte si, že by malo dôjsť k nejakému odškodneniu týchto študentov?
Chren, Martin, poslanec NR SR (2012-06-19):
Ďakujem veľmi pekne. Vážený pán predsedajúci, vážený pán minister, dámy a páni, áno, to, čo tu bolo povedané, to, čo tu už aj zaznelo od mojej predrečníčky pani kolegyne Žitňanskej, je jednoducho jedným veľkým symptómom predloženého návrhu novely zákona o DPH. Áno, cieľ tejto novely je naozaj chvályhodný. Proti daňovým únikom treba bojovať. Je veľmi dôležité, aby takzvaní podnikatelia v oblasti DPH boli postihovaní. Áno, zabránenie alebo zníženie objemu daňových únikov nám môže do veľkej miery pomôcť sanovať deficit verejných financií bez toho, aby bolo potrebné zavádzať nové dane, alebo napr. zvyšovať sadzby tých daní existujúcich, avšak tou základnou otázkou je, či opatrenia, ktoré výrazne zhoršujú podnikateľské prostredie a ktoré budú predstavovať výraznú záťaž pre podnikateľov, prinesú aj želaný účinok a budú viesť k naplneniu týchto chvályhodných cieľov. Bohužiaľ, často je tomu naopak. Mnohé z navrhovaných opatrení zvyšujú byrokraciu pre bežných podnikateľov, avšak bez toho, aby ich nové obrovské finančné náklady, ktoré na nich uvaľujú, mohli byť sprevádzané zlepšením výberu dane. (Prerušenie vystúpenia predsedajúcim.)
Glváč, Martin, podpredseda NR SR (2016-10-20):
Ďakujem. Pán poslanec nežiada doplňujúcu otázku. Bod č. 31, pán Baška dostal odpoveď. 32, pani poslankyňa Zemanová ministrovi životného prostredia Lászlóvi Sólymosovi. Otázka znie: „Ako plnia najväčšie OZV záväzné limity recyklácie?“ Aká je... „Ako je Slovenská republika s plnením záväzných limitov recyklácie a zhodnocovania odpadov z obalov podľa limitov stanovených Európskou úniou v smernici č. 94/62 ES za rok 2016?“ Nech sa páči, pán minister.
Laššáková, Jana, podpredsedníčka NR SR (2012-09-26):
Pán poslanec Droba, nech sa páči.
Laššáková, Jana, podpredsedníčka NR SR (2013-05-28):
Na vystúpenie pána poslanca, pána spravodajcu s faktickými poznámkami páni poslanci Jarjabek, Žitňanská, Hlina a Kuffa. Končím možnosť prihlásiť sa s faktickými poznámkami. Nech sa páči, pán predseda výboru Jarjabek.
Heger, Eduard, poslanec NR SR (2019-03-26):
Ďakujem pekne, pán predseda. Taktiež žiadam zaradiť do programu schôdze odvolanie pána Martina Glváča z funkcie podpredsedu parlamentu a taktiež z výboru na kontrolu činnosti Vojenského spravodajstva z dôvodu dôvernej komunikácie a vzťahu s obvinenými z vraždy novinára Jána Kuciaka a jeho snúbenice Martiny Kušnírovej, keďže na výbore pre kontrolu Vojenského spravodajstva dochádza aj k oboznamovaniu s utajovanými skutočnosťami, čiže o to, o dôvod viac. Ďakujem.
Blanár, Juraj, podpredseda NR SR (2022-02-15):
Ďakujem, pani ministerka, za uvedenie tohto návrhu. Teraz udeľujem slovo spravodajcovi za gestorský ústavnoprávny výbor pánovi poslancovi Alojzovi Baránikovi, aby uviedol spravodajskú informáciu. Nech sa páči, pán spravodajca.
Číž, Miroslav, podpredseda NR SR (2015-12-08):
Pán poslanec Viskupič.
Tkáčová, Jarmila, poslankyňa NR SR (2011-10-21):
Návrh na uznesenie odporúča poslancom Národnej rady predmetnú správu vziať na vedomie. Prosím, dajte hlasovať o tomto návrhu.
Pellegrini, Peter, predseda NR SR (2023-12-19):
Naozaj poprosím kľud. Viete, že pán poslanec na to je alergický, nevykrikujte naňho!
Hrušovský, Pavol, podpredseda NR SR (2010-11-04):
S procedurálnymi návrhmi, pán poslanec Kolesík.
Podmanický, Ján, poslanec NR SR (2019-09-12):
Pán podpredseda, dajte hlasovať o návrhu zákona ako o celku s odporúčaním gestorského výboru schváliť.
Blaha, Ľuboš, podpredseda NR SR (2023-11-22):
Budete dodržovať rokovací poriadok. Ďakujem ešte raz.
Kozelová, Monika, poslankyňa NR SR (2022-02-08):
Ja ďakujem aj pánovi Benčíkovi aj Zitke Pleštinskej. Ja chcem pripomenúť, že áno, ja v podstate súhlasím s tým, že pamiatkari preberú zodpovednosť za pamiatky. Áno, treba však doriešiť naozaj veci, o ktorých som hovorila, to znamená dovzdelávať pamiatkarov, resp. podstatne navýšiť počet pamiatkarov. A teraz je otázne, ako sa s týmto štát popasuje. Takže ďakujem pekne a pevne verím, že do druhého čítania vyriešime všetky otázky, ktoré sú nezodpovedané v oblasti pamiatkarov a ich vstupu do stavebného zákona. Ďakujem.
Galko, Ľubomír, poslanec NR SR (2023-12-15):
Ďakujem pekne. No dobré je, že si spomenul tú poľovnícku chatu a nahrávky z nej, lebo všetkými tými stretnutiami, na tej chate ako nič sa niesla jediná myšlienka, nakoniec aj samotný Robert Fico ju tam vyslovil: „Len aby ten Dušan Kováčik toto ustál, aby ho nezavreli a keď sa tak náhodou stane, musíme ho dostať čo najskôr von, lebo ak ten začne rozprávať, tak je nám beda." A to isté sa týka aj Kočnera, Bödöra a ďalších. A presne tak aj teraz postupujú. Snažia sa dostať Kováčika, Kočnera a ďalších svojich kumpánov z basy, lebo dostávajú od nich sprostredkované odkazy, aby si láskavo pohli, lebo týmto ich kumpánom dochádza trpezlivosť. Pôvodne mali byť doma už na Vianoce a potom sa chcel podvodník Pellegrini venovať už len prezidentskej kampani. Je dobré, že v tomto sme im zabránili. A každý deň, čo tu ako opozícia v parlamente, ľudia na námestiach a, verím, že sa zapojí aj prezidentka, každý deň čo tu odbojujeme a demontáž právneho štátu a spravodlivosti na Slovensku oddiaľujeme, sa zvyšuje šanca, že títo ich kumpáni začnú hovoriť a oni zahučia. Koniec koncom aj preto sú takí nervózni. Som rád, že si sa venoval aj Slovenskej informačnej službe. Možnú snahu hoc aj jej trestne stíhaného a z mnohých podvodov podozrivého riaditeľa, v prípade, že je to zvolený poslanec, dostať pod ochranné krídla parlamentu a mimo dosahu orgánov činných v trestnom konaní. To je naozaj hnusný a perfídny plán, ktorým sa táto koalícia podvodníkov a klamárov už na hulváta úplne podkopáva. Treba to pravdivo pomenovať.
Danko, Andrej, predseda NR SR (2016-12-07):
Ďakujem. S reakciami na faktické, pán poslanec Milan Uhrík, nech sa páči.
Hrnčiar, Andrej, podpredseda NR SR (2019-01-30):
Uvidíme.
Kollár, Boris, predseda NR SR (2022-10-19):
Prosím, prezentujme sa a hlasujeme. (Hlasovanie.) Prítomných 134 poslancov, za 92, proti žiadny, zdržalo sa 40, 2 nehlasovali. Uvedený návrh sme schválili.
Jurinová, Erika, podpredsedníčka NR SR (2014-09-18):
Páni ministri, prosím o kľud.
Laššáková, Jana, podpredsedníčka NR SR (2015-09-16):
Ďalej do rozpravy je prihlásený pán poslanec Kaník, ktorého tu nevidím. Stráca poradie. Nech sa páči, pani poslankyňa Ritomská, máte slovo.
Svrček, Miloš, poslanec NR SR (2023-06-27):
No je termínovaný po návrhu pána poslanca Vašečku. Tak.
P. Hrušovský, predseda NR SR: (2002-12-09):
Prosím pani poslankyňu Černú. Vážené panie poslankyne, páni poslanci, pán poslanec Husár. S. Husár, poslanec: Pán predseda, ďakujem pekne. Protestujeme proti takémuto postupu. Prosím vás pekne, aby sa prestávkami zháňali poslanci na hlasovanie, je to nepriama obštrukcia. Potom sa nečudujte, ak my naozaj využijeme naše právo a možnosť a budeme reagovať na takýto postup riadnou obštrukciou. Ďakujem.
Figeľ, Ján, podpredseda NR SR (2012-07-27):
Ďakujem pekne. Nech sa páči, s reakciou pán poslanec Hraško.
Pellegrini, Peter, podpredseda NR SR (2020-04-02):
Ďalší do rozpravy ústne prihlásený je pán poslanec Ferenčák. Nech sa páči, pán poslanec, máte slovo.
Malatinec, Roman, poslanec NR SR (2024-05-14):
Ďakujem krásne. Jozef, fantastické divadelné predstavenie. Za to chcem poďakovať. Chcem ti len pripomenúť, že za ten strom, keď si sa tak postavil, tak sa môže jedine skryť medveď, ktorý je mrkvu a je bylinožravec. Takže u nás na Podpoľaní také nemáme, vieš? Nevytočíš ma s tým, že na nás tu kričíš a vyziapuješ, ale jediné ma uráža, keď si robíš výsmech z nárečia. Už som ti to povedal minule a ja sa vôbec nehanbím a myslím si, že ani Rudo Huliak, ako rozprávame mäkko, a pokiaľ si budeš robiť takúto srandu, tak zvážim iné kroky. Prosím ťa, ešte sme sa bavili o tom. Byrokracia, ty hovoríš, že neni potrebné pri výrube, keď ich chceme, nejaké náletové dreviny. Tak sa spýtaj zamestnancov okresných úradov, keď ich niekto udá. Respektíve ľudí z dediny, že si chcú vyčistiť pozemky. Automaticky to rieši odbor životného prostredia. Tak neklam verejnosť, že si nemajú nahlasovať výruby drevín. Všetky výruby drevín aj náletových hlásime a chceme to zjednodušiť, ten systém musí fungovať. Takže vás poprosím. Papalášizmus ste robili, Jozef, vy. Vy ste ohľadne problematiky medveďa s ľuďmi nerozprávali. Minister Budaj sa tváril, že tu nie je. Vôbec nás nepočúval a keď tak, tak ste chodili cez Poľanu potajme s enviropolíciou a hľadali ste neviem čo. Riešme tento problém. Aj tieto dreviny náletové sú problém, lebo sa v nich drží zver, ktorá ohrozuje životy ľudí. A v tomto môžte splietať štiepkarske spoločnosti a čo ja viem, čo ste si zase vymysleli. Chvalabohu, tento je zákon tu a zopakujem ti, s radosťou zatlačím ten gombík, pretože viem, že to ľuďom na vidieku pomôže. Ďakujem. (Potlesk.)
T. Cabaj, podpredseda NR SR: (2009-06-16):
návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva . Návrh vlády má parlamentnú tlač 1107. Poprosím ministra dopravy, pôšt a telekomunikácií Slovenskej republiky Ľubomíra Vážneho, aby návrh vlády odôvodnil.
P. Paška, predseda NR SR: (2007-10-16):
(Hlasovanie.) 140 prítomných, 129 za, 11 sa zdržalo. Konštatujem, že sme pridelili predmetný návrh zákona výborom a určili gestorský výbor, ako aj lehoty na jeho prerokovanie. Teraz pán poslanec Pavlis ako určený spravodajca gestorského výboru pre hospodársku politiku uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov . Nech sa páči, máte slovo.
Krúpa, Juraj, poslanec NR SR (2020-05-12):
Ďakujem. Zvolávam výbor pre obranu a bezpečnosť zajtra o 9.45 hod. Ďakujem.
T. Cabaj, podpredseda NR SR: (2009-12-10):
Panie poslankyne, poslanci, budeme pokračovať, ďalším bodom programu je Správa o realizovaných a plánovaných predajoch emisií, spôsobe výberu kupca a procese uzatvárania zmluvy . Správa vlády je uverejnená pod tlačou 1286 a správa výboru pod tlačou 1286a. Prosím teraz ministra životného prostredia Slovenskej republiky Jozefa Medveďa, aby sa ujal slova a správu uviedol.
Zemanová, Anna, poslankyňa NR SR (2018-10-24):
Karol, ďakujem veľmi pekne, že si tak skutočne dôsledne uviedol tento návrh zákona, ktorý tu spoločne predkladáme už niekoľkýkrát do Národnej rady, a verím, že príde doba, kedy bude vypočutý. Avšak čím neskôr, tým to bude pre celý región ťažšie, a preto naozaj vyzývam kolegov poslancov Národnej rady, hlavne z koaličnej partie, aby tento návrh zákona podporili. Pretože to, čo sa tam deje, bolo tu pomenované, aké sú dopady na zdravie, čo sa týka ovzdušia, ale je to aj podzemná alebo sú to aj vody, kde sa vlastne vypúšťajú tieto banské vody, ktoré obsahujú aj znečisťujúce látky z prevádzky do tokov. A v druhom rade je to aj veľmi ťažké poškodenie zdravia, prepáčte (rečníčka si odkašľala), je to aj veľmi ťažké poškodenie zdravia samotných baníkov. Ja to považujem za priam novodobé otrokárstvo, pretože títo ľudia, ktorí pracujú v veľmi náročných baniach, nebudú si môcť nájsť prácu nie z titulu, že by tej práce nebolo alebo inú prácu by nevedeli, ale jednoducho ich nezoberú z dôvodu, že majú tak podlomené zdravie z tejto ťažkej práce. A je podivuhodné, že v bani pracovať môžu a že bane ich naďalej zamestnávajú napriek týmto skutočnostiam. Tieto fakty si treba jednoznačne povedať. A to, aby došlo k útlmu ťažby z pohľadu teda dotácií zo strany štátu, podpory výkupu tohto uhlia, nech bane teda fungujú ďalej, nech, keď si nájdu nejaký odbyt, nikto nehovorí, že sa majú zatvoriť. V konečnom dôsledku tie rekultivačné práce ešte potrvajú pár rokov, takže práce... (Prerušenie vystúpenia časomerom.)
Tomanová, Viera, poslankyňa NR SR (2012-09-25):
Ďakujem pekne. Mám taký pocit, že asi ste buď nerozumeli, alebo nechceli rozumieť tomu, čo som povedala v úvode, ale dovolím si ešte poznamenať, že vykonávanie aktivačnej práce podľa § 52 alebo podľa § 52a zákona o službách zamestnanosti nie je pracovným pomerom. Uchádzač o zamestnanie, ktorý sa zúčastňuje tejto aktivačnej činnosti, je počas jej vykonávania stále vedený ako uchádzač o zamestnanie. Navrhovanou úpravou, ktorú teda predkladajú poslanci, by uchádzači o zamestnanie vykonávali aktivačnú činnosť viac ako 20 hodín týždenne, čo predstavuje rozsah polovice ustanoveného platného pracovného času a viac. V prípade potreby zabezpečovania činnosti v takomto rozsahu by bolo potrebné potom podporiť vytváranie pracovných miest na riadny pracovný pomer pred vykonávaním aktivačnej činnosti alebo akýchkoľvek verejnoprospešných prác. Ďalej si dovolím uviesť, že cieľom aktivačnej činnosti je podpora udržiavania pracovných návykov, t. j. získania praktických skúseností pre trh práce, aby sa mohol umiestniť teda na trhu práce. Tak ako som už uviedla, uchádzač o zamestnanie je počas aktivačnej činnosti stále vedený v evidencii uchádzačov o zamestnanie. A mám za to, že zrušením časového obmedzenia pre vykonávanie aktivačnej činnosti by sa znížila motivácia uchádzačov o zamestnanie hľadať si riadne zamestnanie, ako aj motivácia obcí vytvárať riadne pracovné miesta na zabezpečovanie potrebných činností. Ďalej si dovoľujem uviesť, ďalšou chybou predloženého návrhu je to, že tento návrh zákona tvrdí, že nebude mať žiadny vplyv na rozpočet verejnej správy. Vážení, to nie je pravda. Treba si uvedomiť, že keď sa zmení, tak ako ste to navrhli, tak vlastne až dvoj-, až trojnásobne sa zvýši, narastie počet uchádzačov zaradených o zamestnanie a bude mať samozrejme... (Prerušenie vystúpenia časomerom.)
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 142, za 44, proti 18, zdržalo sa 80 poslancov. Návrh sme neschválili.
P. Farkas, poslanec: (2003-12-02):
Pokiaľ ide o to, či osobitne treba hlasovať o bode 11, alebo nie, keď odsúhlasíme v rámci hlasovania bod 10, tak potom nie je potrebné hlasovať o bode 11. Ale ak vychádzam z toho, že táto problematika bola až tak otvorená, tak ako spravodajca vynímam na osobitné hlasovanie aj bod 10 a v tom prípade nebudeme hlasovať en bloc, teda aj v tom bloku, kde budeme hlasovať en bloc o jednotlivých bodoch s odporúčaním gestorského výboru schváliť. O bode 10 však budeme osobitne hlasovať a hlasovaním potom rozhodneme, ktorý z týchto bodov budeme podporovať. Ďakujem. Z. Martináková, podpredsedníčka NR SR: Pán poslanec Maxon, máte procedurálny návrh, chcem sa spýtať, alebo nie? Ďakujem pekne. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 510/2002 Z. z. o platobnom styku a o zmene a doplnení niektorých zákonov . Vládny návrh zákona ste dostali pred prvým čítaním ako tlač 412. Spoločnú správu výborov máte ako tlač 412a. Prosím, pán minister financií, aby ste vládny návrh zákona v snemovni odôvodnili. Nech sa páči, pán minister Mikloš, máte slovo.
Kleinert, Dana, poslankyňa NR SR (2024-04-19):
Ďakujem. Ja by som chcela na teba, Zora, zareagovať v tom, že si hovorila o tom, ako vlastne pán Michelko to nastavil tak, aby sa to nedalo zrealizovať a nedalo stihnúť. To naozaj nie je o tom, že niekto bude robiť teda teraz prieky, ale to sú fakty, lebo to sú proste čísla a normálne že logické súvislosti, ktoré vyplývajú z tohto návrhu zákona. A ono fond už teraz trpí nedostatkom personálnych kapacít, už teraz tí ľudia akože brutálne nestíhajú, a teraz akože majú ísť v systéme, ktorý nejaký bol, a zároveň sa pripraviť na nový v takto extrémne krátkom čase. Čiže aj keď si to predstavíme, že by toto prešlo, tak my sa tu bavíme o príprave novej schémy de minimis a štátnej pomoci, to bude musieť fond pripraviť. Ten schvaľovací proces, ten trvá minimálne štyri mesiace. Je tam treba spraviť úpravu interných predpisov, zásad, spôsob a kritérií hodnotenia žiadostí, smernica na zamedzenie konfliktu záujmov, zásady poskytovania finančných prostriedkov, štatút Fondu na podporu umenia, organizačný poriadok Kancelárie SPÚ, rokovací poriadok Rady SPÚ, smernica podnik v ťažkostiach, smernica finančná kontrola, interné procesy, ako aj nastavenie v registračnom systéme fondu atď. nevraviac o nových vzoroch zmlúv. Uvedené bude viesť ku pozastaveniu uzatvárania nových zmlúv. Veď toto sú že objektívne veci. Veď sám viete, že keď napíšete nejakú normostranu, tak že to nejaký čas trvá. To sú proste sekundy, minúty, hodiny osobočlovek, ktorý na to musí byť určený. To sa nedá tento systém urýchliť. To jednoducho nie je možné. Čiže vy tomu, že ten systém skolabuje, idete v ústrety nielen v obsahovej veci, ale aj v tejto veľmi praktickej. To sa proste nedá stihnúť, ten systém skolabuje.
Viskupič, Jozef, poslanec NR SR (2016-10-25):
Ďakujem. Podľa mňa si otvorila a veľmi dobre a príkladmo povedala z môjho pohľadu dve skupiny problémov. Ten prvý, kedy priamo na príklade, že už aj ty ako nová poslankyňa máš skúsenosť, že vládna koalícia alebo vládna väčšina jednoducho nepustí poslanecký prieskum, je už tvoja zlá osobná skúsenosť. A preto to, že tu dlhú dobu bojujeme za to, aby či už menšina, takzvaná tretina výboru, alebo poslankyňa a poslanec sám sa mohli vydať na poslanecký prieskum, je ten prvý moment, pretože už aj noví poslanci majú zlé skúsenosti s vôľou väčšiny tohto parlamentu, ktorá je aj vo výboroch. Druhá časť, veľmi trefne si poznamenala, že akým spôsobom, keď sa bavíme o rokovacom poriadku, sa dá rokovať tebe. A ja chcem iba na záver povedať, že ak by si zákonodarca zvážil všetky dôsledky svojej úpravy, tak by vedel, že je tu jedna pani, ktorá sa do tej predmetnej, do toho salónika ani nevie dostať. Preto keď trávi hodiny v rokovacej sále a napríklad by si chcela dať tú horalku, tak to aj v tvojom prípade znie až absurdne, pretože ty tú možnosť jednoducho v tom poslaneckom salóniku nemáš, pretože tam zo všetkých strán jednoducho vedú schody. Čiže rozumný, všeobecný zákonodarca vie zvážiť všetky príklady a všetky prípady, ktoré môžu nastať. A nech už je to akokoľvek absurdné, akokoľvek smiešne, už aj tá horalka má v sebe problém. A ja si myslím a ja ti ju rád prinesiem, ak treba, počas rokovania sem do sály.
P. Hrušovský, predseda NR SR: (2004-01-22):
(Hlasovanie.) 138 prítomných, 133 za, 5 sa zdržalo. Návrh sme schválili. Prosím pána poslanca Horáka, aby z poverenia výboru uviedol návrhy hlasovaní k prerokúvanému vládnemu návrhu zákonu o opatreniach proti porušovaniu práv duševného vlastníctva pri dovoze, vývoze a spätnom vývoze tovaru . Nech sa páči, pán poslanec Horák. V. Horák, poslanec: Ďakujem, pán predseda. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím, nechajte hlasovať.
Hargaš, Ján, poslanec NR SR (2024-02-06):
Ďakujem pekne. Pán poslanec, ak sa nemýlim, vy máte dneska narodeniny a neviem, prečo si takto toto robíte. Veľa ste povedali, ale málo vysvetlili, naozaj. Ja som mal len takú nádej, lebo som videl, že počas mojej rozpravy ste si robili poznámky, ja som citoval konkrétne paragrafy z nemeckej legislatívy, z Rakúska, jeho zákona, z českého zákona, kde sa ten slovenský akoby zázrakom vo vybraných ustanoveniach odlišuje, aby pomohol konkrétnemu človeku, pánovi Miroslavovi Výbohovi. A teda keď ste začali hovoriť o harmonizácii v EÚ, tak som sa tak nadchol, že možno na to idete reagovať, a potom som spľasol, lebo bolo to generické, bez vysporiadania sa s touto konkrétnou výhradou. 	Naozaj, sedeli ste tu, počúvali ste ma. Ja som vám dal konkrétne paragrafy nemeckého zákona, ktoré akoby zázrakom nepreberáte a akoby zázrakom to pomôže zrovna v prípade pána Výboha, ktorý môže usvedčiť pána Pellegriniho, že zobral úplatok. Prosím, vyjadrite sa mi k tomu, že prečo sadzby preberáte, ale pokiaľ ide o premlčanie, tak tam čáry-máry finty robíme. Karas, to isté, novela Karasova. Keby ste si to pozreli, Karasova novela v korupčných a majetkových trestných činoch zachovávala status quo. Natvrdo je tam limit, že veľká škoda je nad 133-tisíc, žiadnych 650- alebo 700-, ako vy navrhujete. Jednoducho opäť, v týchto trestných činoch, v tomto trestnom čine, úplatok pre pána Pellegriniho, údajný, by to, by to nebolo premlčané a pánovi Výbohovi by naďalej hrozilo desať až pätnásť rokov väzenia ako dnes. No a tretia časť, to som si vypichol. V trestných sadzbách sa nelíšime s Českou republikou. To je možno pravda, ale tú druhú časť ste nepovedali, že hranice škody meníte tak, že to, čo v Čechách je za desaťročné väzenie, tak u nás bude za štvorročné a tým pádom to, čo v Čechách je premlčané až po pätnástich rokoch, tak u nás bude premlčané po piatich. A to sú zásadné pointy, ktoré v tej tretej časti, že pomôže to oligarchom(?), jednoznačne odpovedajú: áno, pomôže. A na toto ste nič nepovedali. Ďakujem.
Danko, Andrej, podpredseda NR SR (2024-05-14):
Ďakujem. Pokračujeme v rozprave. Pán poslanec Sabo.
Pčolinský, Peter, podpredseda NR SR (2023-03-28):
Ďakujem pekne. Ďalší traja vystupujúci v rozprave tu nie sú. Chcú... (Reakcia z pléna.) Ideš? Bohužiaľ, pán poslanec Beluský prišiel. (Smiech v sále.) Tak som to chcel ukončiť za tri sekundy. Nevyšlo. Pán poslanec, nech sa páči, pódium je vaše.
P. Hrušovský, podpredseda NR SR: (2002-04-04):
Prerušujem rokovanie o tomto bode programu. Páni poslanci, pristúpime k rokovaniu o ďalšom návrhu zákona, ktorým je návrh skupiny poslancov Národnej rady Slovenskej republiky na vydanie zákona na zamedzenie diskriminácie občanov Slovenskej republiky vyplývajúcej zo Zákona Maďarskej republiky o Maďaroch žijúcich v susedných štátoch z 19. júna 2001. Prosím teraz o slovo pána poslanca Oberhausera, ktorý bol poverený ako navrhovateľ návrhu zákona. (Hlasy z pléna.) Myslím, že sa k tomu ešte dostaneme, pokiaľ nebude prítomný niekto z navrhovateľov. Nie je prítomný nikto z tých pánov poslancov, ktorý návrh zákona podpísali a predložili do Národnej rady. Preto odporúčam, páni poslanci, ak je všeobecný súhlas snemovne, pokračovať v rokovaní o ďalšom bode programu. Pýtam sa, či je tento súhlas? (Ruch v sále.) Pán poslanec Galbavý, môžeme pokračovať? Odporúčam, aby sme vzhľadom na neprítomnosť ani jedného z navrhovateľov súhlasili s tým, že tento návrh budeme prerokúvať ako posledný bod programu 57. schôdze Národnej rady. Páni poslanci, pýtam sa vás, či je všeobecný súhlas s takýmto návrhom? Áno. Nikto z pánov poslancov nevyjadruje nesúhlas s mojím návrhom. Pristúpime k prerokúvaniu ďalšieho bodu programu, ktorým je návrh poslanca Národnej rady Slovenskej republiky Alexandra Slafkovského na vydanie zákona, ktorým sa mení zákon Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov . Prosím pána poslanca Slafkovského, aby predmetný návrh zákona uviedol a odôvodnil.
E. Vestenický, poslanec: (2008-06-19):
Preto prosím, pán predsedajúci, dajte hlasovať o návrhu uznesenia tak, ako je v tlači 678.